પણ ગાંધીજીએ તો આપણને કોઈ એક ગાલે લાફો મારે તો બીજો ગાલ ધરવાની શિખામણ આપી હતી. બાપુની શિખામણ કદાચ ચુંટણી સુધી હોય એમ ગાંધી ચિંધ્યા માર્ગે ચાલતાં હોવાંનાં દાવા નેતાઓ ભલે અવાર નવાર કરતાં હોય છે, પણ એ માર્ગે ચાલતાં નથી. એટલે જ તો હરવિંદરનાં તમાચા પછી પવારે બીજો ગાલ ન ધર્યો એ બાબતે ગાંધીવાદીઓ સહિત દેશની આમ જનતા નારાજ થઈ ગઈ છે. પવારે પણ પેલાને માફ કરવાને બદલે પોલીસ એનું કામ કરશે એવું કહ્યું છે. હવે પોલીસ કંઈ ગાંધી ચિંધ્યા માર્ગે હરવિંદરની અહિંસક પૂછપરછ તો નહીં જ કરે ને? પહેલાં મોંઘવારીનો માર અને પછી પોલીસનો માર, બિચારો હરવિંદર! ■